Maging Sigurado Ka Ang mensaheng ito ay isinulat para sa bawat tao, bata man o matanda, na iniisip o pinaniniwalaan niyang sa langit ang patutunguhan niya. Nawa pag-isipan mong mabuti ang nilalaman nito dahil maaaring magbago ito ng kahahantungan mo magpakailanman. "Hindi lahat ng nagsasabi sa akin 'Panginoon, Panginoon,' ay papasok sa kaharian ng langit, kundi ang gumaganap ng kalooban ng aking Ama na nasa langit. Sa araw na iyon ay marami ang magsasabi sa akin, 'Panginoon, Panginoon, hindi ba nagpropesiya kami sa iyong pangalan, at nagpalayas ng mga demonyo sa iyong pangalan, at sa iyong pangalan ay gumawa kami ng maraming gawang makapangyarihan?' At kung magkagayon ay ipahahayag ko sa kanila, 'Hindi ko kayo kilala kailanman; lumayo kayo sa akin, kayong mga gumagawa ng kasamaan!'" - Mateo 7:21-23 H indi kanais-nais na realisasyon ang tunay na mangyayari sa kanila na nagpapatuloy sa buhay na ito habang iniisip na ang lahat ng bagay ay maayos para sa kanila, ngunit sa Araw na darating kapag sila ay humarap na sa Panginoon ng Kaluwalhatian ay maririnig ang mga ganitong salita, "Hindi ko kayo nakikilala." Hindi mailalarawan ng mga salita ang paghihinagpis ng kanilang mga kaluluwa kapag naipataw na ang kaparusahan sa kanila, at idaragdag pa ang mga ganitong pananalita, "Lumayo kayo sa akin, kayong mga gumagawa ng kasamaan." Kaibigan, pansinin mo itong mabuti, hindi sinabi dito na "kaunti lamang" bagkus "marami ang magsasabi sa akin sa araw na iyon." Kasama ka ba sa maraming taong iyon? Isa ka ba sa kanila na nakaupo sa iglesya habang iniisip na "mabuti naman ang lahat," ngunit kung sasabihin ng Diyos: "Putulin siya," ikaw ay maaaring bumagsak sa iyong kinauupuan diretso sa impiyerno? "Marami" na ang nakagawa ng bagay na ito! Ikaw ba ay nagtuturo sa Sunday School sa inyong iglesya, ngunit ikaw ay hindi pa talaga ligtas? Mayroon ka bang pananagutan para sa pang walang hanggang kapakanan ng bawat lalaki at babaeng nakatingin sa iyo 1
upang gabayan sila? Kung gayon, isa ka sa mga sinabi ng Diyos patungkol sa mga "bulag na tagaakay ng mga bulag." Ikaw ba ay upahang pastol o tunay na pastol? Ikaw ba ay naka-depende sa mga karanasang pangrelihiyon upang makasiguro ka na sa langit ang patutunguhan mo, o mabubuting gawa na nagawa mo na o ginagawa mo pa? May mga patunay ka ba na sa langit nga ang patutunguhan mo at hindi impiyerno? Oras na upang gumising ka at pag-isipan ang mga bagay na ito. Oras na upang magkaroon ka ng masidhing pagsusuri sa iyong sarili. Sinabi ng Diyos, "Siyasatin ninyo ang inyong mga sarili kung kayo'y nasa pananampalataya; subukin ninyo ang inyong mga sarili. Hindi ba ninyo nalalaman na si Jesu-Cristo ay nasa inyo? Malibang kayo'y nabigo sa pagsubok" (2 Corinto 13:5), ipinag-uutos ng Diyos na "siguraduhin natin ang pagkatawag at pagkahirang sa atin" (2 Pedro 1:10). Huwag nawa nating makalimutan na marami ang naglalakad sa malapad na daang patungo sa kapahamakan, subalit kakaunti lamang ang nakakatagpo ng makipot na daang patungo sa buhay na walang hanggan (Mateo 7:13-14). Kaya sa kadahilanang ito sinasabi ng Biblia, "Kaya't habang nananatiling bukas ang pangakong makapasok sa kanyang kapahingahan, mag-ingat tayo na baka sinuman sa inyo ay hindi makaabot doon" (Mga Hebreo 4:1). Kung ang iyong hangarin ay mapunta sa langit ngunit hindi ka makaaabot doon dahil tinatanggihan mo ang pangako Niya, wala na ngang matitira pa sa iyo kundi walang hanggang kawalan. Kung ikaw ay nalilinlang sa napakaraming kaparaanan ni Satanas upang sirain ang iyong kaluluwa, at hindi mo ito alam o kaya naman ay wala kang pakialam dito, kung magkagayon, sa Araw na kung saan ang Makatuwirang Hukom ay bumalik na at subukin kung ano ang nasa puso ng mga tao, ang magiging hinagpis mo na magpakailanman ay ganito, "Huli na, huli na ang lahat!" Inuulit ko ang bagay na ito nang may buong pag-aatubili, "Maging Sigurado Ka." Sapagkat walang napakabigat na sakripisyo ang magagawa mo upang masiguro mo na ang iyong mga kasalanan nga ay napatawad na at ang patutunguhan mo na ay sa langit. Ano nga ba ang ilang mga tanda ng buhay na walang hanggan? Sinabi ng Diyos na kinakailangan tayong "ipanganak na muli" sa pamamagitan ng kapangyarihan ng Banal Niyang Espiritu (Juan 3:3). Ano nga ba ang ibig sabihin ng bangong kapanganakang ito? Na ang Diyos ang Siyang nagbibigay ng espiritwal na buhay sa isang kaluluwang patay dahil sa kasalanan. Siya ang kumikilos upang maunawaan ng isang makasalanan na si Jesu-Cristong Anak Niya ay pumarito 2
upang iligtas ang mga naliligaw (Lucas 19:10) at ang tangi lamang nilang pag-asa ay nakasalig sa nagliligtas na kamatayan, pagkalibing, at muling pagkabuhay ng Jesus na ito (Roma 5:8). Ang bagong buhay na ibinigay ng Diyos na ito ay may lubos na katiyakan at may malinaw na nakikitang bagong karakter. Dahil mababasa natin, "Kaya't kung ang sinuman ay na kay Cristo, siya'y bagong nilalang; ang mga lumang bagay ay lumipas na, tingnan ninyo, ang lahat ay naging bago" (2 Corinto 5:17). Alam mo ba kung ano ang ibig sabihin nito sa iyong buhay? "Ang nagsasabing, 'Kilala ko siya,' ngunit hindi tinutupad ang kanyang mga utos, ay sinungaling, at ang katotohanan ay wala sa kanya" (1 Juan 2:4). Ang mga salitang ito ay dapat nating pag-isipan, hindi ba? "Ngunit ang napopoot sa kanyang kapatid ay nasa kadiliman. Siya ay lumalakad sa kadiliman at hindi niya nalalaman kung saan siya pupunta, sapagkat ang kanyang mga mata ay binulag ng kadiliman" (1 Juan 2:11). Ikaw ba ay lumalakad sa kadiliman o kaliwanagan? Ang Diyos ay liwanag. Kaya kung ginagawa natin ang kalooban ng Diyos, tayo ay lumalakad sa liwanag gaya naman Niyang nasa kaliwanagan (1 Juan 1:7) at hindi tulad ng isang bulag na lumalakad sa kadiliman. "Ang gumagawa ng kalooban ng Diyos ay nananatili magpakailanman" (1 Juan 2:17). Hindi ba mababasa natin, "Ang patuloy na gumagawa ng kasalanan ay sa diyablo"? (1 Juan 3:18). "Ang hindi umiibig ay hindi nakakakilala sa Diyos; sapagkat ang Diyos ay pag-ibig" (1 Juan 4:8). "Makikilala ninyo sila sa kanilang mga bunga o gawa." Ano ba ang iyong mga bunga o gawa? "Hindi maaaring mamunga ng masama ang mabuting puno at mamunga ng mabuti ang masamang puno" (Mateo 7:16-20). Ano nga ba ang nalalaman mo patungkol sa "mga bunga ng Espiritu...pag-ibig, kagalakan, kapayapaan, pagtitiyaga, kagandahang-loob, kabutihan, katapatan, kaamuan, at pagpipigil sa sarili" (Galacia 5:22-23)? Mahalagang mapatunayan natin ang ating mga sarili sa pamamagitan ng Salita ng Diyos. Kaya hinihimok kitang muli kung sino ka man, nasaan ka man, sa anong iglesya ka man nabibilang, kung ikaw man ay gumagawa ng mga bagay na inaakala mo ay isang Cristianong gawain; ikaw man ay maputi o maitim, bata man o may edad na; ikaw man ay Protestante, Romano Katoliko, Judio, o anuman ang relihiyon mo, "Maging Sigurado Ka." Tandaan mo ito, mayroon lamang iisang Diyos, iisang Cristo, at iisang daan ng kaligtasan. "Kung ang taong matuwid ay napakahirap maligtas, ang di kumikilala sa Diyos, paano pa maliligtas?" (1 Pedro 4:18). "Iginagalang ako ng bayang ito sa kanilang mga labi, ngunit ang kanilang 3
puso ay malayo sa akin" (Mateo 15:8). "Ang bawat halamang hindi itinanim ng aking Ama na nasa langit ay bubunutin" (Mateo 15:13). Ang oras ay napakaikli lamang, at ang walang hanggan ay hindi kailanman masusukat kung gaano katagal. Ang langit ay isang reyalidad na hindi kailanman maglalaho, gayundin naman ang impiyerno. Kung isa ka sa mga hinirang Niya, patunayan mo ito. Sapagkat galit ang Diyos sa pagiging maligamgam (Pahayag 3:15-16). Ang nais Niya ay ang mga determinadong lalaki at babae na nakasalig sa katotohanan, matatag na nakatindig sa buháy na Salita ng Diyos, at hindi natatangay ng iba't-ibang mga doktrina, bagkus ay nakaangkla sa kanilang Bato, si Cristo Jesus. Subalit nakalulungkot na kondisyon ang mayroon tayo ngayong panahon natin, na kakaunti o halos wala nang pinagkaiba ang mga nagsasabing sila ay kay Cristo at sa mga taong hindi naman mananampalataya sa mundong ito. Dahil ang mundo, ang iba't-ibang pita ng laman, at ang diyablo ang mga kaaway ng bawat anak ng Diyos. Mababasa natin sa Kasulatan na kahit si Satanas ay kayang mag anyong anghel ng liwanag (2 Corinto 11:14). Hindi pa ba sapat na dahilan ang mga ito upang palagian nating siyasatin ang ating mga sarili (2 Corinto 13:5), upang Maging Sigurado nga tayo sa ating kaligtasan?